שערוריית ניצול מיני של ילדות ברוטרהאם

שערוריית הניצול המיני ברות'רהאם (באנגלית: Rotherham child sexual exploitation scandal) היא פרשה רחבת־היקף של ניצול מיני שיטתי של ילדים ונוער בעיר רות'רהאם, אשר באנגליה, שהתגלתה בשנים שלאחר 2014. בפרשה נחשף כי לפחות 1,400 ילדות, רובן ילדות בגילאי 11–16, נפלו קורבן להתעללות מינית מצד כנופיות מאורגנות במשך יותר משני עשורים, בין סוף שנות ה־80 לשנת 2013. רוב התוקפים היו גברים ממוצא פקיסטני.נדב אייל, שערורייה בעיירה רות'רהאם. ערוץ 10, לונדון וקירשנבאום

במהלך עשרות שנים פעלו ברות'רהאם כנופיות שעסקו בגיוס שיטתי של קטינות לניצול מיני (גרומינג), תוך שימוש באלימות, סמים, סחיטה והפחדה. הקורבנות היו ברובם נערות ממעמד סוציו־אקונומי נמוך, וחלקן הגיעו ממוסדות רווחה.Rotherham abuse scandal whistleblower: True number of victims likely to be 2,000. The Star 31 במרץ 2016

בשנת 2014 פורסם דו"ח ג'יי (Jay Report), שבו תועדה לראשונה בהיקף רחב התעלמות ממושכת מצד הרשויות – כולל משטרת דרום יורקשייר (SYP) והמועצה המקומית – לטענות הקורבנות. דו"ח זה העריך כי לפחות 1,400 ילדים נפגעו מינית בשיטתיות בין השנים 1997 ל־2013.

בשנת 2015 פורסם גם דו"ח קייסי, שקבע כי מועצת רות'רהאם איננה כשירה לתפקידה, והצביע על תרבות מוסדית של השתקה, אי־נקיטת אחריות, תקינות פוליטית ופחד מהעלאת נושאים רגישים הקשורים בגזע או הגירה.

בעקבות הדו"חות נפתחו חקירות פליליות נרחבות:
 מבצע סנטרל
 מבצע קלובר
 מבצע סטובוודOperation Stovewood – the NCA's investigation into child sexual abuse in Rotherham". www.nationalcrimeagency.gov.uk. (Operation Stovewood) – מבצע חקירה מתמשך שנוהל על ידי הסוכנות הלאומית לפשיעה (NCA) והביא לעשרות כתבי אישום והרשעות.
חוקרים, עורכי דין וניצולות טענו כי קיימת תרבות מוסדית של השתקה וטיוח בתוך SYP. חלק מהניצולות הביעו חוסר אמון מוחלט ביכולת המשטרה לחקור את עצמה באופן אמין, ודורשות הקמת גוף חקירה עצמאי.

חלק מהתלונות הופנו גם כלפי השוטר חסן עלי (PC Hassan Ali), שנפטר בתאונה ב־2015 ביום בו הושעה זמנית עקב תלונות אתיות. לפי טענות של אחת הניצולות, עלי אנס אותה ואף סיפק סמים לכנופיות. שלושה שוטרים לשעבר נעצרו בחשד לעבירות מין היסטוריות, אך טרם הוגשו כתבי אישום.

לפי נתוני מבצע סטובווד ודו"ח ממשלתי מ־2025, כשני שלישים מהחשודים והמורשעים בפרשות ברות'רהאם היו ממוצא פקיסטני.

ביוני 2025 הכריז משרד הפנים הבריטי על פתיחת חקירה סטטוטורית חדשה בנושא כנופיות ניצול מיני, שתבחן את כשלי המוסדות, רקע אתני, שיקולים פוליטיים ואחריות אישית ומערכתית.

קישורים חיצוניים
 דיווח BBC – יולי 2025
 כתבת גרדיאן – חמש ניצולות מתלוננות על שוטרים

הערות שוליים

קטגוריה:הממלכה המאוחדת: חוק ומשפט
קטגוריה:2025 בממלכה המאוחדת